nvidia/miracl-vision huggingface dataset:
మొహర్రం

మొహర్రం (ఆంగ్లం : Muharram) (అరబ్బీ : محرم ), ముహర్రమ్-ఉల్-హరామ్, అని పిలువబడే ఈ ముహర్రం, ఇస్లామీయ కేలండర్ లోని మొదటినెల, ఇస్లామీయ సంవత్సరాది (తెలుగు నెలలలోని చైత్రమాసము లాగా). చరిత్ర మొహర్రం మాసం ఆరంభం రోజున ఇస్లామ్‌ నూతన సంవత్సరం ప్రారంభమవుతుంది. ఇది అరబ్బీ కేలండర్ యొక్క మొదటి నెల. ప్రాచీన కాలంలో అరబ్బులు (అరేబియాలోని యూదులు, క్రైస్తవులతో సహా) ఈ కేలండర్ ను వాడేవారు. ప్రాచీనకాలంలో ఆషూరా దినం, అనగా ముహర్రం యొక్క పదవతేదీని, అనేక సాంప్రదాయక గుర్తుల కనుగుణంగా పర్వముగాను పండుగగానూ జరుపుకునేవారు. పద్నాలుగు శతాబ్దాల క్రితమే ప్రజాస్వామ్యం కోసం, మానవ హక్కుల కోసం జరిగిన చరిత్రాత్మక పోరాటం 'మొహరం'. ఈ పేరు వినగానే పీర్లు, నిప్పుల గుండాలు, గుండెలు బాదుకుంటూ 'మాతం' చదవటాలు గుర్తుకొస్తాయి. మొహర్రం జరిగే పది రోజులు విషాద దినాలే కాని, ఎంత మాత్రం పర్వదినాలు కావు. సా.శ. 632లో మహమ్మద్‌ ప్రవక్త (స) పరమపదించారు. ప్రజలు ప్రజాస్వామ్య రీతిలో తమ ప్రతినిధుల్ని ఖలీఫాలను ఎన్నుకోవాలి
జనగామ శాసనసభ నియోజకవర్గం

జనగామ శాసనసభ నియోజకవర్గం, జనగామ జిల్లా లోని 3 శాసనసభ నియోజకవర్గాలలో ఒకటి. 2009 ఎన్నికలలో భారతీయ జనతా పార్టీ తరఫున ఎన్.నరసింహారావు పోటీ చేయగా  కాంగ్రెస్ పార్టీ నుండి పొన్నాల లక్ష్మయ్య పోటీపడ్డాడు. మహాకూటమి తరఫున పొత్తులో భాగంగా తెలంగాణ రాష్ట్ర సమితి తరఫున కె.ప్రతాప్ రెడ్డి, ప్రజారాజ్యం పార్టీ తరఫున జల్లి సిద్ధయ్య, లోక్‌సత్తా తరఫున టి.రాజిరెడ్డి పోటీచేశారు. ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలో నుదహరించబడినవి. ఆదిలాబాదు · మంచిర్యాల · నిర్మల్ · కొమరంభీం · కరీంనగర్ · జగిత్యాల · పెద్దపల్లి · రాజన్న సిరిసిల్ల · నిజామాబాదు · కామారెడ్డి · వరంగల్ · హనుమకొండ · జయశంకర్ భూపాలపల్లి · ములుగు · జనగామ · మహబూబాబాద్ · నారాయణపేట · ఖమ్మం · భద్రాద్రి కొత్తగూడెం · మెదక్ · సంగారెడ్డి · సిద్దిపేట · మహబూబ్‌నగర్ · వనపర్తి · నాగర్‌కర్నూల్ · జోగులాంబ గద్వాల · నల్గొండ · సూర్యాపేట · యాదాద్రి భువనగిరి · వికారాబాద్ · మేడ్చల్ మల్కాజ్‌గిరి · రంగారెడ్డి · హైదరాబాదు
పాలకొండ శాసనసభ నియోజకవర్గం

పాలకొండ శాసనసభ నియోజకవర్గం పార్వతీపురం మన్యం జిల్లాలో గలదు. ఇది అరకు లోక్‌సభ నియోజకవర్గం పరిధి లోనిది. గతంలో ఈ నియోజకవర్గం శ్రీకాకుళం జిల్లాలో ఉండేది. 2009 ఎన్నికలలో తెలుగుదేశం పార్టీ తరఫున నిమ్మక గోపాలరావు పోటీ చేస్తున్నాడు. ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలో నుదహరించబడినవి. జననం : 1908, విద్య : యస్. యస్. యల్. సి. 1922 నుండి కాంగ్రెసువాది, 1936 విశాఖజిల్లా రైతుసంఘ కార్యదర్శి, 1937 తాలూకా కాంగ్రెసు సంఘానికి మూడు సం.లు అధ్యక్షుడు, కార్యాచరణ సంఘసభ్యుడు, 1937-54 రాష్ట్ర కాంగ్రెసు సభ్యుడు, 1951-54 లో అఖిల భారత కాంగ్రెసు సంఘసభ్యుడు, 1950-53 జిల్లాబోర్డు సభ్యుడు, 1950 నుండి విజయనగర సెంట్రల్ స్టోర్సు ఉపాధ్యక్షుడు, 1954 డిసెంబరు వరకు జిల్లా కాంగ్రెసు కార్యాచరన సంఘసభ్యుడు, సంయుక్త కార్యదర్శి, ఎన్నికల ముందర కాంగ్రెసు నుండి వైదొలగుట. ప్రత్యేక అభిమానం : జాతీయ పరిశ్రమలు
చితిర తిరునాల్ బలరామ వర్మ

చితిర తిరునాల్ (జన్మ నామం :బలరామ వర్మ; జననం:1912 నవంబరు 7; మరణం: 1991 జులై 19) శ్రీ పద్మనాభదాస శ్రీ చిత్తిర తిరునాళ్ బలరామ వర్మ (GCSI, GCIE) 1949 వరకు దక్షిణ భారతదేశంలోని భారత రాచరిక రాష్ట్రమైన ట్రావెన్‌కోర్‌కు చివరి పాలక మహారాజు. తరువాత ట్రావెన్‌కోర్ 1991 వరకు బిరుదు మహారాజు. అతని పాలన కేరళ సమాజం, సంస్కృతిపై చెరగని ప్రభావాన్ని చూపే అనేక ముఖ్యమైన సంస్కరణలకు ప్రసిద్ధి చెందింది. శ్రీ చితిర తిరునాళ్ ట్రావెన్‌కోర్‌కు చెందిన జూనియర్ మహారాణి, సేతు పార్వతి బాయి. కిలిమనూరులోని రాచరిక గృహానికి చెందిన పూరం నల్ రవివర్మ కోయి తంపురాన్‌ల పెద్ద కుమారుడు. అతను ప్రైవేట్‌గా చదువుకున్నాడు. 1924 ఆగస్టు 7న ట్రావెన్‌కోర్ మహారాజు మూలం తిరునాళ్ మరణించిన తరువాత, 11 సంవత్సరాల వయస్సులో ట్రావెన్‌కోర్ మహారాజా అయ్యాడు. 1947 ఆగస్టు 15న బ్రిటీష్ వారి నుండి భారతదేశం స్వాతంత్ర్యం పొందిన తరువాత, శ్రీ చితిర తిరునాల్ మొదట తన డొమైన్‌ను స్వతంత్ర దేశంగా ఉంచాలని ఎంచుకున్నాడు. ఇది భారత ప్రభుత్వానికి ఆమోదయోగ్యం కాదు కాబట్టి, మహారాజా శ్రీ చితిర తిరునాల్ , భారత ప్రతినిధుల మధ్య అనేక ధఫాలు చర్చలు జరిగాయి. చివరగా 1949లో ఒక ఒప్పందం కుదిరింది. ట్రావెన్‌కోర్‌ను భారత యూనియన్‌లో భాగంగా అధికారికంగా విలీనం చేసేందుకు శ్రీచితిర తిరునాళ్ అంగీకరించాడు. 1949లో ట్రావెన్‌కోర్ రాజ్యం కొచ్చిన్‌తో ఐక్యమైంది
నవ తెలంగాణ ప్రజా పార్టీ

రంగారెడ్డి జిల్లాకు చెందిన ప్రముఖ రాజకీయనాయకుడైన దేవేందర్ గౌడ్ 2008, జూలై 11న ప్రత్యేక తెలంగాణ రాష్ట్ర సాధనకై స్థాపింఛిన పార్టీ నవ తెలంగాణ పార్టీ. తెలుగుదేశం పార్టీలో తెలంగాణ వాదానికి తగిన మద్దతు లభించలేదని జూన్ 23నఆ పార్టీకి రాజీనామా చేసిన 18 రోజుల అనంతరం ప్రత్యేక పార్టీ ఏర్పాటుచేశాడు. ఇదే సందర్భంలో పార్టీ జెండాను కూడా ఆవిష్కరించారు. తెలంగాణ ప్రజల ఆశలు, నమ్మకాలకు, అన్ని వర్గాల ప్రతీకగా జెండాను రూపొందినట్లు పార్టీ అధినేత దేవేందర్ ప్రకటించాడు. చుట్టూ నీలిరంగు, మధ్యలో పాలపిట్ట రంగులో తెలంగాణ పటం, అందులో కాగడ, పుస్తకం, నాగలి, పారలను ఉంచారు. ప్రముఖ సినీనటుడు చిరంజీవి ప్రజారాజ్యం పార్టీని స్థాపింఛిన తరువాత దేవేందర్ గౌడ్ నవతెలంగాణ పార్టీ ని ప్రజారాజ్యం పార్టీ లో వినలీనం ఛేశాడు. ప్రజారాజ్యం పార్టీలో నెంబర్ 2 స్థానంలో ఉన్న దేవేందర్ గౌడ్ 2009 ఎన్నికల్లో తను పోటీ చేసిన స్థానాల్లో ఓడిపోవడం, ప్రజారాజ్యం పార్టీని ప్రజలు అంతగా ఆదరించకపోవడం ఛూసి తిరిగి తెలుగుదేశం పార్టీలో చేరిపోయాడు.
వృషభనాథుడు

ఆదినాథుడు అని కూడా పిలువబడే రిషభ లేదా వృషభ నాథుడు జైన మతపు తొలి తీర్థంకరుడు. సంస్కృతంలో రిషభ అనగా మంచి లేదా నాణ్యమైనది అని అర్థం. ఇక్ష్వాకుల కులానికి చెందిన రిషభనాథుడు అయోధ్యలో రాజు నభిరాజ, రాణి మరుదేవిలకు జన్మించాడు. ఇతడు ప్రజలకు వ్యవసాయం, పశుపాలన మొదలగు విషయాలపై అవగాహన కల్పించాడు. ఇతడికి 101 కుమారులు.[ఆధారం చూపాలి] ఇతని మొదటి కుమారుడు భరత చక్రవర్తి. ఇతడి రెండో కుమారుడు బహుబలి. కర్ణాటకలోని శ్రావణబెళగోళలో ఉన్న మహాశిల్పం ఇతడిదే. రిషభుడు చివరి జీవితంలో సన్యాసం పుచ్చుకొని మోక్షజీవితాన్ని గడిపినాడు.ఇతని గురించి ప్రస్తావన ఋగ్వేదంలో కలదు. విష్ణు భాగవత పురాణాలు నారాయణ అవతారం గా పేర్కొన్నాయి.ఇతని చిహ్నం ఋషభం
సునీల్‌ మిత్తల్‌

సునీల్ భారతీ మిట్టల్ (జననం 1957 అక్టోబరు 23), భారతీయ పారిశ్రామికవేత్త, దాత, భారతీ ఎంటర్ ప్రైజెస్ స్థాపకుడు, చైర్మన్. ఈ సంస్థకు టెలీకాం, ఇన్స్యురెన్స్, రియల్ ఎస్టేట్, హోటల్, వ్యవసాయం, ఆహారం వంటి వ్యాపార రంగాలలో వ్యాపారాలున్నాయి. ఈ సంస్థకు చెందిన భారతి ఎయిర్ టెల్ ప్రపంచ 3వ, భారత మొదటి అతిపెద్ద టెలీకాం సంస్థ. ఆసియా, ఆఫ్రికా ఖండాల్లోని 20 దేశాల్లో, దాదాపు 300 మిలియన్ ప్రజలకు టెలీకాం సేవలందిస్తోంది ఈ సంస్థ. 2016వ అర్ధసంవత్సరంలో ఈ సంస్థ 14.75 బిలియన్ డాలర్ల ఆదాయం సాధించింది. 7 బిలియన్ నికర ఆదాయంతో సునీల్ భారతదేశపు 8వ ధనికునిగా ఫోర్బ్స్ పేర్కొంది. 2007లో భారత ప్రభుత్వం ఈయనను పద్మభూషన్ అవార్డుతో గౌరవించింది. జూన్ 15, 2016న అంతర్జాతీయ వాణిజ్య మండలి(చాంబర్ ఆఫ్ కామర్స్)కు చైర్మన్ గా ఎన్నికయ్యారు సునీల్ సునీల్ భారతి మిట్టల్ పంజాబీ అగర్వాల్ కుటుంబంలో పుట్టారు. ఆయన తండ్రి సత్ పౌల్ మిట్టల్ పంజాబ్ నుండి రాజ్యసభకు ఎంపీగా చేశారు. 1976, 1982 సంవత్సరాల్లో రెండు సార్లు పంజాబ్ నుంచి గెలవగా, 1988లో ఒకసారి రాజ్యసభకు నామినేట్ చేయబడ్డారు. సునీల్ ముందుగా ముస్సోరిలోని వ్యన్ బెర్గ్ ఎలెన్ స్కూల్ లో చేరినా, తరువాత గ్వాలియర్ లోని స్కిండియా స్కూల్ లో చదివారు
దేశభక్తి గేయాలు

దేశభక్తి గేయాలలో ప్రతీ దేశానికి అతి ముఖ్యమైనది జాతీయ గీతం.
హైహయ వంశము

హైహయ వంశము ఒక పురాణాలలోని ప్రసిద్ధమైన వంశము. మహావిష్ణువు లక్ష్మీదేవి అశ్వం రూపంలో ఉండగా జన్మించిన హైహయుని ద్వారా ఈ వంశం వృద్ధిచెందినది. కార్తవీర్యార్జునుడు ఈ వంశానికి చెందిన వీరుడు. హయము అనగా అశ్వము. సూర్యుని కుమారుడు రేవంతుడు ఉచ్చైశ్రవం మీద వైకుంఠానికి వస్తుండగా చూసిన లక్ష్మీదేవికి మనోవికారం కలిగింది. గమనించిన విష్ణుమూర్తి బడబ (ఆడగుర్రము) గా భూలోకంలో జన్మించమని శాపమిస్తాడు. కలత చెందిన లక్ష్మీదేవి ప్రార్థించగా, తనకు పుత్రుడు జన్మించిన తరువాత శాపవిమోచనమౌతుందని అనుగ్రహిస్తాడు. భూలోకానికి వచ్చిన లక్ష్మి తమసా కాళింది నదుల సంగమ స్థలంలో శివున్ని ధ్యానిస్తూ కొన్ని వందల సంవత్సరాలు తపస్సు చేసింది. శివుని కోరిక మేరకు విష్ణువు అశ్వరూపుడై భూలోకంలో లక్ష్మిని చేరి ఆనందంగా విహరించారు. కొంతకాలానికి లక్ష్మీదేవి దివ్య సుందరుడైన కొడుకును ప్రసవించింది. ఆమెకు శాపవిమోచనమై వైకుంఠం చేరినది. యయాతి కొడుకు యదువు పుత్ర సంతతికై తపస్సు చేస్తున్నాడు
కార్తవీర్యార్జునుడు

కార్తవీర్యార్జునుడు (సంస్కృతం: कार्तवीर्य अर्जुन, IAST: Kārtavīrya Arjuna) హైహయ వంశజుడైన కృతవీర్యుడు పుత్రుడు. ఇతడు శాపవశమున చేతులు లేకుండా జన్మించాడు. గొప్ప తపస్సుచేసి, దత్తాత్రేయుని ప్రసన్నము చేసుకొని, వెయ్యి చేతులను పొంది మహావీరుడైనాడు. దత్తాత్రేయ మహర్షి కి పరమ భక్తుడు. ఇతని రాజధాని వింధ్య పర్వతముల వద్ద గల మహిష్మతీపురము. ఇతని పురోహితుడు గర్గ మహర్షి. ఒకసారి అగ్ని తనకు ఆహారము కావలెనని కార్తవీర్యార్జునుని అడిగెను. గిరినగరారణ్యమును భక్షింపుమని అనుమతిచ్చెను. ఆ అరణ్యములో మైత్రావరుణుని ఆశ్రమము కలదు, దానిని అగ్ని కాల్చివేసెను. మైత్రావరుణుని సుతులకు కోపము వచ్చి అతని బాహువులు పరశురాముడు ఖండించునని శపించెను. ఒకమారు ఆ మహారాజు వేటకై వెళ్ళి, అలసి జమదగ్ని ఆశ్రమానికి చేరుతాడు. ఆ మహర్షి కార్తవీర్యార్జునునికి, ఆయన పరివారానికి పంచభక్ష్యాలతొ భోజనం పెడతాడు
లక్ష్మి నారాయణ్ మిత్తల్

లక్ష్మి నారాయణ్ మిత్తల్ (Lakshmi Narayan Mittal) ప్రపంచ ఉక్కు రాజు, రాజస్తాన్ లోని సదుల్పూర్ అనే గ్రామంలో పుట్టి కలకత్తాలో విద్య నభ్యసించి లండన్, ఇంగ్లాండ్ దేశములోలో స్థిరపడ్డ ప్రపంచములోనే నాలుగవ ధనవంతుడు. ప్రపంచములోనే ఉక్కు ఉత్పత్తిలో ఈయన సంస్థ ఆర్సెల్లార్ మిత్తల్ మొదటి స్థానములో ఉంది. లక్ష్మి నారాయణ్ మిట్టల్ అలియాస్ లక్ష్మి నివాస్ మిట్టల్ రాజస్థాన్, భారతదేశం యొక్క Churu జిల్లాలోని ఒక మార్వారీ వ్యాపార కుటుంబంలో జన్మించాడు. తన కుటుంబం పశ్చిమ బెంగాల్ లో కలకత్తా (Rajgarh) Sadulpur, రాజస్థాన్ నుండి మారారు. అతను కలకత్తా లోని సెయింట్ జేవియర్ కళాశాల నుండి ‍‌‌‌‍‌‌‌బాచిలర్ అఫ్ కామర్స్లో (B.com) మొదటి తరగతి పట్టా పొందారు.  ఆయన సామాజిక సంక్షేమం, బిజినెస్ మేనేజ్మెంట్ ఇండియన్ ఇన్స్టిట్యూట్ ఆఫ్ అభ్యసించారు. అతను మిట్టల్, వినోద్ మిట్టల్ ప్రమోద్ అనే రెండు తోబుట్టువుల (బ్రదర్స్) కలిగి ఉంది. తన తండ్రి, మోహన్ లాల్ మిట్టల్, ఒక స్టీల్ వ్యాపార నడిచింది, నిప్పాన్ Denro Ispat. 1990 ల వరకు, భారతదేశంలో కుటుంబం యొక్క ప్రధాన ఆస్తులు నాగ్పూర్ లో షీట్ సమ్మేళన ఉక్కుతో నిర్మించబడుతుంది ఒక చల్లని-రోలింగ్ మిల్, పూనే సమీపంలోని ఒక ధాతు సమ్మేళన ఉక్కుతో నిర్మించబడుతుంది మొక్క ఉన్నాయి. నేడు, ముంబై సమీపంలో ఒక పెద్ద ఇంటిగ్రేటెడ్ స్టీల్ ప్లాంట్ సహా కుటుంబం వ్యాపారం,, లక్ష్మీ యొక్క బ్రదర్స్, ప్రమోద్, వినోద్ ద్వారా రన్, కానీ లక్ష్మీ ఇదితో ఎలాంటి సంబంధం ఉంది.  మిట్టల్ భారతదేశంలో కుటుంబం యొక్క ఉక్కు తయారీ వ్యాపార పని తన వృత్తిని ప్రారంభించాడు, 1976 లో, కుటుంబం కూడా తన ఉక్కు వ్యాపార స్థాపించారు, అతను ఇండోనేషియాలో రన్-డౌన్ మొక్క కొనుగోలు ప్రారంభించి, దాని అంతర్జాతీయ డివిజన్ స్థాపించబడింది
జనమేజయుడు

జనమేజయుడు మహాభారతంలో పరీక్షిత్తు కుమారుడు. అర్జునునికి ముని మనుమడు. వ్యాస మహర్షి శిష్యుడైన వైశంపాయనుడు ఇతనికి మహాభారత కథను వినిపించెను. మహాభారతంలో చెప్పినట్లుగా జనమేజయుడికి ఆరు మంది అన్నదమ్మలు. వారు కక్ష సేనుడు, ఉగ్ర సేనుడు, చిత్ర సేనుడు, ఇంద్రసేనుడు, సుశేణుడు, నఖ్యశేనుడు. తండ్రి పరీక్షిత్తు మరణించగానే జనమేజయుడు హస్తినాపుర సింహాసనాన్ని అధిష్టించాడు. తన తండ్రి మరణానికి తక్షకుడు కారణమని తెలుసుకొని సర్పములపై కోపము చెంది సర్పజాతిని సమూలంగా నాశనం చేయడానికి సర్పయాగము చేయడానికి సంకల్పించాడు. ఈ యాగం ప్రారంభం కానుండగా వ్యాస మహర్షి మిగతా ఋషులతో కలిసి వస్తాడు. కేవలం శాపాన్ని నెరవేర్చడానికి మాత్రమే తక్షకుడు పరీక్షత్తును చంపిన విషయాన్ని దృష్టిలో పెట్టుకుని సర్పజాతినీ మొత్తం నాశనం చేయ సంకల్పించడం, పాండవుల వారసుడిగా నీకు తగదని జనమేజయుడికి హితవు పలికారు. దాంతో జనమేజయుడు ఆ యాగాన్ని ఆపు చేయించాడు. తన పూర్వీకుల గురించి తెలుసుకోవడానికి ఉత్సుకత చూపడంతో ఎక్కడైతే యాగం చేయ సంకల్పించాడో అక్కడే వైశంపాయనుడు జనమేజయుడికి మహాభారతం వినిపించాడు. • సభా పర్వము • వన పర్వము లేక అరణ్య పర్వము • విరాట పర్వము • ఉద్యోగ పర్వము • భీష్మ పర్వము • ద్రోణ పర్వము • కర్ణ పర్వము • శల్య పర్వము • సౌప్తిక పర్వము • స్త్రీ పర్వము • శాంతి పర్వము • అనుశాసనిక పర్వము • అశ్వమేధ పర్వము • ఆశ్రమవాస పర్వము • మౌసల పర్వము • మహాప్రస్ధానిక పర్వము • స్వర్గారోహణ పర్వము • గంగ • భీష్ముడు • సత్యవతి • చిత్రాంగదుడు • విచిత్రవీర్యుడు • అంబ • అంబాలిక • విదురుడు • ధృతరాష్ట్రుడు • గాంధారి • శకుని • సుభద్ర • పాండు రాజు • కుంతి • మాద్రి • ధర్మరాజు • భీముడు • అర్జునుడు • నకులుడు • సహదేవుడు • దుర్యోధనుడు • దుశ్శాసనుడు • యుయుత్సుడు • దుస్సల • ద్రౌపది • హిడింబి • ఘటోత్కచుడు • ఉత్తర • ఉలూపి • బభృవాహనుడు • అభిమన్యుడు • పరీక్షిత్తు • విరాటరాజు • కీచకుడు • ద్రోణుడు • అశ్వత్థామ • ఏకలవ్యుడు • కృతవర్మ • జరాసంధుడు • సాత్యకి • దుర్వాసుడు • సంజయుడు • జనమేజయుడు • వేదవ్యాసుడు • కర్ణుడు • జయద్రధుడు •శ్రీకృష్ణుడు • బలరాముడు • ద్రుపదుడు • దృష్టద్యుమ్నుడు • శల్యుడు • శిఖండి
విశాఖపట్నం జిల్లా

విశాఖపట్నం జిల్లా ఆంధ్రప్రదేశ్ తీరప్రాంతంలోని ఒక జిల్లా. దీని కేంద్రం విశాఖపట్నం. ఇది పూర్తిగా పట్టణ జిల్లా, విస్తీర్ణం పరంగా రాష్ట్రంలో అతి చిన్న జిల్లా. 2022 లో జిల్లా పునర్వ్యవస్థీకరణలో భాగంగా, ఉమ్మడి విశాఖపట్నం జిల్లాలోని కొన్ని ప్రాంతాలను అనకాపల్లి జిల్లా, అల్లూరి సీతారామరాజు జిల్లా, పార్వతీపురం మన్యం జిల్లాలలో చేర్చారు. ఈ జిల్లాలో బౌధ్ధమతం వర్ధిల్లింది. అందుకు గుర్తుగా, తొట్లకొండలో అవశేషాలు చూడవచ్చు. విశాఖపట్నం నగరంలో ప్రాచీనమైన సింహాచలం దేవాలయం, వలస పక్షులు వచ్చే కొండకర్ల ఆవ ఇతర ప్రముఖ పర్యాటక కేంద్రాలు. Map గోదావరి నది వరకు విస్తరించిన ప్రాచీన కళింగ సామ్రాజ్యంలో భాగమైన ఈ ఉమ్మడి జిల్లా ప్రాంతపు ప్రస్తావన సా.శ.పూ. 5, 6 శతాబ్దాల నాటి హిందూ, బౌద్ధ గ్రంథాలలోను, సా.శ
తిక్కవరపు సుబ్బరామిరెడ్డి

తిక్కవరపు సుబ్బరామిరెడ్డి (ఆంగ్లం: T. Subbarami Reddy) (జ. సెప్టెంబరు 17, 1943) భారత జాతీయ కాంగ్రెసుకు చెందిన రాజకీయ నాయకుడు, తెలుగు సినీ నిర్మాత, పారిశ్రామికవేత్త. వీరు ఆంధ్ర ప్రదేశ్ కు చెందిన పార్లమెంటు సభ్యుడు. ఈయన గనుల శాఖామాత్యునిగా ఉన్నాడు. ఈయన 1996, 1998 సంవత్సరాలలో 11వ, 12వ లోక్‌సభ లకు విశాఖపట్నం నియోజకవర్గం నుండి ఎన్నికైనాడు. ఇతడు 2002 సంవత్సరం నుండి రాజ్యసభ సభ్యునిగా పనిచేస్తున్నాడు. ఆయన 2023 ఆగస్ట్ 20న కాంగ్రెస్ వర్కింగ్ కమిటీ శాశ్వత ఆహ్వానిత సభ్యుడిగా నియమితుడయ్యాడు. సుబ్బరామిరెడ్డి 1943, సెప్టెంబర్ 17న బాబు రెడ్డి, రుక్మిణమ్మ దంపతులకు నెల్లూరులో జన్మించాడు. హైదరాబాదు లోని నిజాం కళాశాల నుండి బి.కామ్ పట్టాపొందాడు. నాగార్జున సాగర్ ప్రాజెక్టు నిర్మాణంలో మట్టి ఆనకట్ట పనులకు కాంట్రక్టరుగా వ్యాపార జీవితాన్ని ప్రారంభించాడు, 1966 ఫిబ్రవరి 6న ఈయనకు ఇందిరా సుబ్బరామిరెడ్డితో వివాహమైనది
భారతదేశంలోని లోక్‌సభ నియోజకవర్గాలు

లోక్‌సభ, భారత పార్లమెంటు దిగువ సభ, పార్లమెంటు సభ్యుల (ఎంపీలు)తో రూపొందించబడింది. ప్రతి ఎంపీ, ఒకే భౌగోళిక నియోజకవర్గానికి ప్రాతినిధ్యం వహిస్తాడు. ప్రస్తుతం 543 నియోజకవర్గాలు ఉన్నాయి. ఇవి గరిష్ఠంగా 550 స్థానాలు వరకు ఉంచవచ్చు. (ఆర్టికల్ 331- 2 స్థానాలు ఆంగ్లో ఇండియన్‌కు కేటాయింపు చేయబడిన తర్వాత). కానీ 104వ రాజ్యాంగ సవరణ ప్రకారం ఆర్టికల్ 331 పార్లమెంటు ద్వారా ఏమి స్థానాలు పెరగలేదు. ఈ సవరణకు ముందు గరిష్ఠ సీట్లు 552 ఉండేవి). భారత రాజ్యాంగంలో వివరించినవిధంగా లోక్‌సభ సభ్యుల గరిష్ఠపరిమితి 552 మంది సభ్యులు. అయితే వారిలో 28 రాష్ట్రాల ప్రజలకు ప్రాతినిధ్యంవహించే 524 మంది సభ్యులు, 8 కేంద్ర పాలిత ప్రాంతాల జనాభా ప్రాతిపదికన ప్రజలకు ప్రాతినిధ్యం వహిస్తున్న 19 మంది సభ్యులు ఉంటారు. 2002 నాటి డీలిమిటేషన్ చట్టం ప్రకారం, భారత డీలిమిటేషన్ కమిషన్ పార్లమెంటరీ నియోజకవర్గాల జాబితా, వాటి రాజ్యాంగ శాసనసభ విభాగాలు, కేటాయింపు స్థితి (షెడ్యూల్డ్ కులాల (ఎస్.సి) అభ్యర్థులకు లేదా షెడ్యూల్డ్ తెగల (ఎస్.టి) అభ్యర్థులకు లేదా కేటాయింపు చేసినా, చేయకపోయినా) పునర్నిర్వచించబడింది
కావూరు సాంబశివరావు

కావూరు సాంబశివరావు కావూరు సాంబశివరావు (జ: 2 అక్టోబర్, 1943) ఒక రాజకీయ నాయకుడు, పారిశ్రామికవేత్త. ఇతడు 8వ, 9వ, 10వ, 12వ లోక్‌సభలకు మచిలీపట్నం నియోజకవర్గం నుండి భారత జాతీయ కాంగ్రెసు అభ్యర్థిగా ఎన్నికయ్యాడు. 14వ లోక్‌సభకు ఆంధ్ర ప్రదేశ్ లోని ఏలూరు నియోజకవర్గం నుండి భారత జాతీయ కాంగ్రెసు పార్టీ అభ్యర్థిగా ఎన్నికయ్యాడు. ప్రస్తుతము కాంగ్రెస్ నుండి భారతీయ జనతా పార్టీ లోకి చేరాడు.
చర్చి

చర్చి (ఆంగ్లం : Church (సంఘము) ) : క్రైస్తవులు సమూహమును చర్చి అని అంటారు. ప్రతి ఆదివారం క్రైస్తవులుసమూహ సంఘముగా చేరి సామూహిక ప్రార్థనలు గావిస్తారు. ప్రార్థనలు చేపట్టు ధార్మిక నాయకుడిని bodhakudu పాస్టర్ (కాపరి) అని వ్యవహరిస్తారు. చర్చిలలో చాలా రకాలు ఉంటాయి. చర్చిలలో క్రిస్మస్ పండుగ చాలా కన్నుల పండుగగా జరుగుతుంది.కానీ ఇది బైబిల్ లో చెప్ప లేనిదీ చర్చి బోధకుడు పవిత్ర గ్రంథమైన బైబిలును చదివి దానిలోని అర్ధమును వివరించి చెప్పును. దేవుడు ఇచ్చిన పది ఆజ్ఞలలో నాల్గవ ఆజ్ఞ "విశ్రాంతిదినమును పరిశుద్ధముగా ఆచరించుటకు జ్ఞాపకముంచుకొనుము." నిర్గమకాండము 20: 8 ఈ ఆజ్ఞను బట్టి క్రైస్తవులంతా ఆదివారము దేవాలయము (చర్చి) లో కూడి దేవుని ఆరాధిస్తారు. దేవుడిని ఘనపరుస్తారు
తేళ్ల లక్ష్మీకాంతమ్మ

తేళ్ల లక్ష్మీకాంతమ్మ (జూలై 16, 1924 - డిసెంబర్ 13, 2007) తెలంగాణ రాష్ట్రానికి చెందిన స్వాతంత్ర్య సమరయోధురాలు, భారత జాతీయ కాంగ్రెస్ నాయకురాలు, మాజీ పార్లమెంటు సభ్యురాలు. రచయిత్రి, సంస్కృత పండితురాలు. లక్ష్మీకాంతమ్మ 1924, జూలై 16న తెలంగాణ రాష్ట్రం జోగులాంబ గద్వాల జిల్లా, ఆలంపూర్ లోని కమ్మ భూస్వాముల పెద్ద కుటుంబానికి చెందిన వెంకట్ రెడ్డి - మంగమ్మ దంపతులకు జన్మించింది. 5వ తరగతి వరకు కర్నూలులో చదివి, సోదరి సహకారంలో గుడివాడలో ఎస్‌ఎస్‌ఎల్‌సీ పూర్తి చేసింది. ఇంటర్మీడియట్ మద్రాసు క్రిస్టియన్ కాలేజీలో, మచిలీపట్నంలో బిఏ పూర్తి చేసింది. బెనారస్ హిందూ విశ్వవిద్యాలయం నుండి 1971లో ఆర్థిక శాస్త్రంలో ఎం.ఏ పట్టా పొందింది. లక్ష్మీకాంతమ్మకు 1944, నవంబరు 1న అనంతపురం జిల్లా అటవీ అధికారి టి.వి.సుబ్బారావుతో వివాహం జరిగింది. లక్ష్మీకాంతమ్మ లేడీస్ క్లబ్ కార్యదర్శిగా కూడా ఎన్నికయింది. మద్రాస్‌లోని పచ్చయప్ప కళాశాలలో ఎంఏ పూర్తి చేసింది
మాడభూషి అనంతశయనం అయ్యంగారు

(ప్రస్తుతం ఈ పేజీ ఖాళీగా ఉంది)
పి.వేణుగోపాల్

డాక్టర్ పి.వేణుగోపాల్ (ఆంగ్లం: P. Venugopal) ప్రముఖ హృద్రోగ శస్త్రచికిత్స వైద్యంలో నిపుణులు. 49 సంవత్సరాల సేవ తరువాత 3, జులై 2008న అఖిల భారత వైద్య విజ్ఞాన సంస్థ డైరెక్టర్ గా పదవీ విరమణ చేసారు. కేంద్ర ఆరోగ్యమంత్రి అంబుమణి రామదాసుతో అల్ ఇండియా మెడికల్ సైన్సెస్ నిర్వహణపరమైన విధానాలతో విభేదించి, కుట్ర పూరితమయిన చట్టం ద్వారా తొలగింపబడి తిరిగి సుప్రీం కోర్టు ద్వారా నియమింపబడి, సంస్థ లోని డాక్టర్లు, ఇతర సిబ్బంది, పలువురు రాజకీయ నాయకులు, మీడియా వారి మద్దతు పొంది విజయం సాధించిన అరుదయిన వ్యక్తి. భారతదేశములో మొట్టమొదటి గుండె మార్పిడి శస్త్రచికిత్స చేసిన వైద్యుడు. అనేక అంతర్జాతీయ హృద్రోగ సంస్థలకు సలహాదారుడిగా, సభ్యుడిగా ఉన్న వేణుగోపాల్ తెలుగుజాతికి గర్వకారణం. ఈయన 1942 జూలై 7 న రాజమండ్రి లోని ఒక రైతు కుటుంబంలో జన్మించారు. వైద్యవిద్యలో 1959లో ఢిల్లీలో అడుగుపెట్టారు. రాజమండ్రికి చెందిన వీరు 1963లో ఎం.బి., బి
అసదుద్దీన్ ఒవైసీ

అసదుద్దీన్ ఒవైసీ (మే 13, 1969) ఒక రాజకీయ నాయకుడు, లోక్‌సభ సభ్యుడు. హైదరాబాదులో జన్మించాడు. ఎంఐఎం పార్టీ తరపున ఎన్నుకోబడ్డాడు. సుల్తాన్ సలావుద్దీన్ ఒవైసీ కుమారుడు. లోక్‌సభ సభ్యునిగా ఎన్నిక గాక ముందు, ఆంధ్రప్రదేశ్ శాసనసభ సభ్యునిగా ఎన్నికయ్యాడు. అసదుద్దీన్ ఒవైసీ 2024లో 18వ లోక్ సభ హైదరాబాద్ లోక్ సభ స్థానానికి జరిగిన ఎన్నికల్లో ఎంఐఎం పార్టీ నుండి వరుసగా ఐదో సారి 3,38,087 ఓట్ల రికార్డు మెజారిటీతో తన సమీప ప్రత్యర్థి భారతీయ జనతా పార్టీ అభ్యర్థి కొంపెల్ల మాధవీలత పై గెలిచాడు.
బొడ్డేపల్లి రాజగోపాలరావు

బొడ్డేపల్లి రాజగోపాలరావు (1923 - ఫిబ్రవరి 22, 1992 ప్రముఖ రాజకీయ నాయకుడు, పార్లమెంటు సభ్యుడు. వీరు శ్రీకాకుళం లోక్‌సభ నియోజకవర్గం నుండి 1952 - 1984 మధ్య కాలంలో ఆరు సార్లు భారత పార్లమెంటుకు ఎన్నికయ్యారు. అతను శ్రీకాకుళం లోక్ సభ నియోజకవర్గం నుండి పార్లమెంటుకు ఆరుసార్లు ప్రాతినిధ్యం వహించాడు. అతను 1923 మార్చి నెలలో శ్రీకాకుళం జిల్లా ఆమదాలవలస మండలం, అక్కులపేట గ్రామంలో అన్నపూర్ణమ్మ, సీతారామస్వామి దంపతులకు జన్మించాడు. విజయనగరంలోని ఎం.ఆర్ కళాశాలలో విద్యనభ్యసించాడు. కుటుంబానికి పెద్ద కుమారుడు కావటంతో తండ్రి తర్వాత తాళ్లవలస గ్రామ ముససబుగా బాధ్యతలు చేపట్టాడు. తన 29వ యేట 1952లో జరిగిన లోక్‌సభ మొదటి జనరల్ ఎన్నికల్లో ఇండిపెండెంట్ అభ్యర్థిగా పోటీ చేసి కాంగ్రెస్ మహానాయకుడు పి.ఎల్.ఎన్.రాజును ఓడించి సంచలనం సృష్టించాడు. అనంతరం కాంగ్రెస్ లో చేరి 2వ, 3వ, 5వ, 6వ, 7వ లోక్‌సభలకు ఎన్నికయ్యాడు
మీర్ ఉస్మాన్ అలీ ఖాన్

ఉస్మాన్ ఆలీ ఖాన్ (ఏప్రిల్ 6, 1886 - ఫిబ్రవరి 24, 1967) మహబూబ్ ఆలీ ఖాన్ రెండవ కుమారుడు. సా.శ. 1911లో నిజాం మరణించడంతో ఇతడు ఏడవ అసఫ్ జా బిరుదుతో నైజాం పదవిని అలంకరించాడు. ఈయనే అసఫ్ జాహీ పాలకులలో చివరివాడు. ఇతడి పూర్తి పేరు " ఫతే జంగ్ నవాబ్ మీర్ ఉస్మాన్ అలీ ఖాన్ అసఫ్ ఝా VII" భూమిలేని రైతుల మధ్య తిరిగి పంపిణీ కోసం వినోబా భావే యొక్క భూడాన్ ఉద్యమానికి తన వ్యక్తిగత ఎస్టేట్ నుండి 14,000 ఎకరాల (5,700 హెక్టార్లు) భూమిని విరాళంగా ఇచ్చారు . ఇతడు ఏప్రిల్ 6, 1886లో హైదరాబాదులోని పురానీ హవేలీలో జన్మించాడు. టైమ్ పత్రిక 1937 సంవత్సరం నిజాంను ప్రపంచంలోని అత్యంత ధనవంతునిగా ప్రచురించింది. నిజాంలకు ఆదాయం ప్రధాన వనరుగా ఉన్న '''గోల్కొండ గని'''. 19 వ శతాబ్దం, హైదరాబాద్, బేరర్లు ప్రపంచ మార్కెట్లో వజ్రాల సరఫరాదారులే. జమిందార్లు, చిన్న గడీదారులు, దొరలు నిజాం నవాబుకు కప్పం చెలించే వారు కప్పం ద్వారా వచ్చిన ఆదాయంతో ఎన్నో కట్టడాలు నిజాం నవాబులు నిర్మించారు. 1947 ఆగస్టు 15న భారతదేశం స్వాతంత్ర్యం అనంతరం హైదరాబాదును స్వతంత్ర రాజ్యం చేయడానికి నిజాం ప్రయత్నించాడు
సూదిని జైపాల్ రెడ్డి

సూదిని జైపాల్ రెడ్డి సూదిని జైపాల్ రెడ్డి (1942 జనవరి 16 - 2019 జూలై 28) రాజకీయ నాయకుడు, పార్లమెంటు సభ్యుడు. ఇతను పెట్రోలియం, సహజవాయువు మంత్రిగా పదవిని నిర్వహించాడు. జైపాల్ రెడ్డి, ఉమ్మడి మహబూబ్‌నగర్ జిల్లా లోని మాడుగులలో 1942, జనవరి 16న జన్మించాడు. 18 నెలల వయసులో పోలియో వ్యాధి కారణంగా వైకల్యానికి గురయ్యాడు. జైపాల్ రెడ్డి ఉస్మానియా విశ్వవిద్యాలయం నుండి ఎమ్.ఎ. పట్టా పొందాడు. ఇతను కల్వకుర్తి శాసనసభ నియోజకవర్గం నుండి 1969, 1984 మధ్య నాలుగు సార్లు ఆంధ్రప్రదేశ్ శాసన సభకు ఎన్నికయ్యాడు. ముందుగా కాంగ్రెసు పార్టీ సభ్యునిగా ఉన్నా, అత్యవసర పరిస్థితి నివ్యతిరేకిస్తూ 1977లో జనతా పార్టీలో చేరాడు. ఆ పార్టీలో 1985 నుండి 1988 వరకు జనరల్ సెక్రటరీగా వ్యవహరించాడు. ఇతను భారత పార్లమెంటుకు మొదటిసారిగా 1984లో మహబూబ్‌నగర్ లోక్‌సభ నియోజకవర్గం నుండి ఎన్నికయ్యాడు. తరువాత భారత పార్లమెంటుకు మిర్యాలగూడ లోక్‌సభ నియోజకవర్గం నుండి భారత జాతీయ కాంగ్రెసు అభ్యర్థిగా 1999, 2004లలో రెండు సార్లు ఎన్నికయ్యాడు
సలాహుద్దీన్ అయ్యూబీ

సలాహుద్దీన్ యూసుఫ్ ఇబ్న్ అయ్యూబి (ఆంగ్లం : Ṣalāḥ ad-Dīn Yūsuf ibn Ayyūb) (అరబ్బీ صلاح الدين يوسف ابن أيوب ), కుర్ద్ జాతీయుడు, ఈజిప్టు, సిరియా లలో తన అయ్యూబీ సామ్రాజ్యం స్థాపించాడు. ఈజిప్టు, సిరియా, ఇరాక్, హిజాజ్, యెమన్ లను పరిపాలించాడు. క్రైస్తవులు జరిపిన మతయుద్ధాలు (క్రుసేడులను) వీరోచితంగా త్రిప్పికొట్టి, జెరూసలేంను తిరిగి ముస్లింల స్వాధీనంలో తీసుకు వచ్చిన ధీరుడు. ఇతను ఇరాక్ లోని తిక్రిత్ కోటలో, హి.శ. 532 (సా.శ. 1137-38) లో జన్మించాడు. హి.శ. 589 (సా.శ
గరుడ పురాణం

గరుడ పురాణం వ్యాస మహర్షి చే రచింపబడిన అష్టాదశ పురాణాలలో ఒకటి. ఇది వైష్ణవ సంప్రదాయానికి చెందిన పురాణం. ఈ పురాణం శ్రీ మహా విష్ణువు చేత అతని వాహనమైన గరుడునకు ఉపదేశించబడింది. అందుకే ఈ పురాణమునకు "గరుడ పురాణం" అని పేరు వచ్చింది. ఈ పురాణంలో మొత్తం 18000 శ్లోకాలు ఉన్నాయి. ఈ పురాణంలో ముఖ్యంగా మనిషి మరణించిన తరువాత వెళ్ళే నరక లోక వర్ణన ఉంటుంది. ఇంకా మానవుడు చేసే వివిధ పాపాలు, వాటికి నరకలోకంలో విధించే శిక్షలు, పాపాలు చేస్తే వాటి ప్రాయశ్చిత్తం, పుణ్యం సంపాదించుకునేందుకు వివిధ మార్గాలు, పితృ కార్యాల వర్ణన ఉంటుంది. శ్రీ మహావిష్ణువు గరుత్మంతునికి నాల్గవ అధ్యాయంలో వైతరణిని గురించి వివరించాడు. నరకమంటే ఏమిటి? అది ఎవరికి ప్రాప్తిస్తుంది? దానిని ఎలా తప్పించుకోవాలి? వైతరణి అంటే ఏమిటి? అది ఎలా ఉంటుంది? లాంటి వివరాలు ఇందులో వర్ణించబడ్డాయి. పాపాత్ములు మాత్రమే యమపురి దక్షిణ ద్వారం నుండి పోవలసి ఉంటుంది. దక్షిణ మార్గంలో వైతరణి నది ఉంటుంది. దక్షిణ మార్గంలో వెళ్ళవలసిన దుర్గతి మనిషిగా పుట్టి చేయకూడని పాపాలు చేయడమేనని పురాణంలో చెప్పబడింది
సలాబత్ జంగ్

అసఫ్‌ ఉద్దౌలా మీర్ అలీ సలాబత్ జంగ్ (జ: 1718 - మ: సెప్టెంబరు 16, 1763) హైదరాబాదు నిజాం పాలకుడు. 1751 సంవత్సరంలో ముజఫర్ జంగ్ హత్య తరువాత ఫ్రెంచి సేనాని బుస్సీ, నాసర్ జంగ్ తమ్ముడైన సలాబత్ జంగ్ ను దక్కను సుబేదారుగా ప్రకటించాడు. సలాబత్ జంగ్ దివానైన సయ్యద్ లస్కర్ ఖాన్ దక్కను నుండి ఫ్రెంచి సేనలను తరిమివేయడానికి కుట్రపన్నాడని పసిగట్టిన బుస్సీ 1754లో ఉత్తర సర్కారులు లోని శ్రీకాకుళం, ఏలూరు, రాజమహేంద్రవరం, కొండపల్లి లను సొంత జాగీరుగా సలాబత్ జంగ్ చేత వ్రాయించుకున్నాడు. సారవంతమైన ఉత్తర సర్కారులు ఫ్రెంచి వారి ఆధీనంలోకి పోవటం వలన హైదరాబాదు రాజ్య ఆర్థిక పరిస్థితి విచ్ఛిన్నమైనది. మూడవ కర్ణాటక యుద్ధంలో ఆంగ్లేయులు ఫ్రెంచి వారిని ఓడించి మచిలీపట్నం స్వాధీనం చేసుకున్నారు. 1759 మే 14 తేదీన సలాబత్ జంగ్ ఆంగ్లేయులతో సంధి చేసుకొని గుంటూరు తప్ప ఉత్తర సర్కారులు అన్నింటిని ఆంగ్లేయుల పరం చేశాడు. 1761లో మొదటి అసఫ్ జా నాలుగవ కుమారుడైన నిజాం ఆలీ ఖాన్ రెండవ అసఫ్‌ఝా బిరుదుతో నిజాం అయ్యాడు. ఇతని కాలం నుండే అసఫ్ జాహీ వంశీయులు నిజాం ప్రభువులుగా ప్రసిద్ధిచెందారు.
రామకృష్ణ మఠము

రామకృష్ణ మఠం, అనేది 19వ శతాబ్దానికి చెందిన బెంగాల్కు చెందిన ఆధ్యాత్మికవేత్త రామకృష్ణ పరమహంస పురుషుల కోసం ఏర్పాటు చేసిన సన్యాసాశ్రమం పేరు. దీనికి అనుబంధ సంస్థయైన రామక్రిష్ణ మిషన్, ఆయన ప్రియశిష్యుడైన స్వామీ వివేకానంద ఆయన తత్వాలను వ్యాప్తి చేయడానికి స్థాపించిన ఆధ్యాత్మిక సంస్థ.ఈ రెండు సంస్థల ప్రధాన కార్యాలయాలు పశ్చిమ బెంగాల్ లోని బేలూర్ మఠం దగ్గర ఉన్నాయి. రామకృష్ణ మిషన్ ను మే 1, 1897లో స్థాపించడం జరిగింది. ఇవి రెండూ న్యాయపరంగా, ఆర్థిక పరంగా రెండు ప్రత్యేక సంస్థలైనప్పటికీ, చాలా కార్యక్రమాలను కలిసే రూపొందిస్తాయి, కాబట్టి వీటిని జంట సంస్థలుగా పరిగణించవచ్చు. ఈ జంట సంస్థల ప్రధాన లక్ష్యం సర్వమత సామరస్యం, సామాజిక సమానత్వం, వెల్లివిరియడం. జాతి, వర్గ, కుల, మత, ప్రాంతీయ, లింగ భేదాలు లేకుండా మానవాళి సుఖశాంతులతో జీవించడం, మానవుని సర్వతోముఖాభివృద్ధి. దీనికి భారతదేశంలో, విదేశాలలో 166 కార్యాలయ శాఖలున్నాయి. రామకృష్ణ మఠం అనేది రామకృష్ణ పరమహంస పురుషులకు కోసం ఏర్పాటు చేసిన సన్యాసాశ్రమం. రామకృష్ణ మిషన్ ఆయన శిష్యుడైన స్వామీ వివేకానంద శ్రీరామ కృష్ణ తత్వమును వ్యాప్తి చేయడానికి ఏర్పాటు చేసిన ఒక ఆధ్యాత్మిక సంస్థ. ఇది ప్రభుత్వ గుర్తింపు పొందిన ఒక సేవా సంస్థ. ఇవి రెండూ న్యాయపరంగా, ఆర్థిక పరంగా రెండు ప్రత్యేక సంస్థలైనప్పటికీ, చాలా కార్యక్రమాలను కలిసే రూపొందిస్తాయి, కాబట్టి వీటిని జంట సంస్థలుగా పరిగణించవచ్చురామకృష్ణ మఠానికి చెందిన సన్యాసులు, భక్తులు కలిసి ప్రధానంగా భారతదేశంలో అనేక సేవా కార్యక్రమాలు నిర్వహిస్తుంటారు